Държавен вестник, бр. 81, 2023 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  81
2. На ред „отдел „Човешки ресурси“ числото 
„13“ се заменя с „10“.
§ 18. Три щатни бройки преминават от 
администрацията на Министерски съвет към 
Министерството на иновациите и растежа.
§ 19. Компенсирани промени между бю-
джетите на Министерския съвет и Министер-
ството на иновациите и растежа, произтичащи 
от промените на числеността на Министерския 
съвет и на Министерството на иновациите и 
растежа, да се извършат по реда на Закона за 
публичните финанси и Закона за държавния 
бюджет на Република България за 2023 г.
§ 20. Ръководителите на второстепенните 
разпоредители с бюджет към министъра на 
иновациите и растежа определят нов размер на 
индивидуалните основни месечни заплати на 
служителите в рамките на одобрените разходи 
за персонал по бюджета на Министерството 
на иновациите и растежа за 2023 г. считано 
от 1 януари 2023 г. Определянето на размера 
на индивидуалните основни месечни заплати 
се извършва въз основа на акт на съответния 
ръководител, издаден в едномесечен срок от 
влизането в сила на постановлението.
§ 21. Постановлението влиза в сила от деня 
на обнародването му в „Държавен вестник“.
Министър-председател:  
Николай Денков
Главен секретар на Министерския съвет:  
Ваня Стойнева
7186
ПОСТАНОВЛЕНИЕ № 155  
ОТ 20 СЕПТЕМВРИ 2023 Г.
за одобряване на допълнителни разходи по 
бюджета на Държавен фонд „Земеделие“ за 
2023 г. за осигуряване на подкрепа на земе-
делските стопани по национални мерки и за 
компенсации на повишените цени на енерго-
носители, фуражи, препарати за растителна 
защита, горива и торове
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи в 
размер 63 000 000 лв. по бюджета на Държавен 
фонд „Земеделие“ за 2023 г. за осигуряване на 
подкрепа на земеделските стопани по нацио-
нални мерки и за компенсации на повишените 
цени на енергоносители, фуражи, препарати 
за растителна защита, горива и торове.
(2) Средствата по ал. 1 да се осигурят 
чрез преструктуриране на разходите и/или 
трансферите по централния бюджет за 2023 г.
Чл. 2. Със сумата по чл. 1, ал. 1 да се 
увеличат разходите по бюджета на Държавен 
фонд „Земеделие“ за 2023 г. по „Политика на 
Министерството на земеделието и храните в 
областта на земеделието и селските райони“, 
бюджетна програма „Държавни помощи, 
национални доплащания и САПАРД“.
Чл. 3. Със сумата по чл. 1, ал. 1 да се 
увеличат показателите по чл. 46, ал. 3 от 
Закона за държавния бюджет на Република 
България за 2023 г.
Чл. 4. Изпълнителният директор на Дър-
жавен фонд „Земеделие“ да извърши съответ-
ните промени по бюджета на Държавен фонд 
„Земеделие“ за 2023 г. и да уведоми министъра 
на финансите.
Чл. 5. Министърът на финансите да из-
върши произтичащите от чл. 1 промени по 
централния бюджет за 2023 г.
Заключителни разпоредби
§ 1. Постановлението се приема на осно-
вание чл. 109, ал. 3 от Закона за публичните 
финанси.
§ 2. Изпълнението на постановлението се 
възлага на изпълнителния директор на Дър-
жавен фонд „Земеделие“.
§ 3. Постановлението влиза в сила от деня 
на обнародването му в „Държавен вестник“.
Министър-председател:  
Николай Денков
Главен секретар на Министерския съвет: 
Ваня Стойнева
7187
ПОСТАНОВЛЕНИЕ № 156  
ОТ 20 СЕПТЕМВРИ 2023 Г.
за изменение и допълнение на Тарифата за 
таксите, които се събират от Българския 
институт по метрология, приета с Постановле-
ние № 95 на Министерския съвет от 2013 г.  
(ДВ, бр. 40 от 2013 г.)
МИНИСТЕРСКИЯТ СЪВЕТ
П О С Т А Н О В И :
§ 1. Член 1 се изменя така:
„Чл. 1. (1) За разглеждане на заявление за 
одобряване типа на средства за измерване (СИ) 
и на представените документи към него, за 
продължаване срока на валидност на одобре-
ния тип и за допълнение към удостоверението 
за одобрен тип се събира такса 900 лв.
(2) За разглеждане на заявление и на пред-
ставените документи към него за вписване на 
СИ с одобрен тип по реда на националното 
законодателство на друга държава – членка 
на ЕС, или на страна по Споразумението за 
Eвропейското икономическо пространство, 
или на Турция, произведени и законно пуснати 
на пазара є, се събира такса 500 лв.“
§ 2. В чл. 2 се правят следните изменения 
и допълнения:
1. В ал. 1 таблицата се изменя така: